
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŽEMĖS SKLYPO, ESANČIO LUKŠIŲ SENIŪNIJOJE, PLYNIŲ KAIME, PLYNIŲ G. 1, DETALIOJO PLANO TVIRTINIMO
2011 m. sausio 27  d. Nr. T-9
Šakiai

      
Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 3 d. 8 p., Teritorijų planavimo įstatymo (Žin., 1995, Nr.107-2391; 2004, Nr. 21-617) 4 str. 2 d. 5 p., 26  str. 4 d., rajono savivaldybės tarybos 2009 m. vasario 26 d. sprendimu Nr. T - 31 patvirtinto rajono savivaldybės tarybos veiklos reglamento 83.8 p. ir Valstybinės teritorijų planavimo  ir statybos inspekcijos prie Aplinkos ministerijos Marijampolės teritorijų planavimo ir statybos  valstybinės priežiūros skyriaus 2011 m. sausio 24 d. Teritorijų planavimo dokumento patikrinimo aktu Nr.  TP1-138, nusprendžia,

       
1.    Patvirtinti  UAB „ Linas Agro“ Grūdų centras KŪB ir Genovaitės Jasaitienės nuosavybės teise turimo 1,9892 ha žemės sklypo, esančio Lukšių seniūnijoje, Plynių kaime, Plynių g. 1, atidalinimo, pakeičiant paskirtį, ir likusio sklypo išplėtimo valstybinės žemės fondo sąskaita, suformuojant 1,8227 ha žemės ūkio paskirties žemės sklypą, nustatant specializuotų sodininkystės, gėlininkystės, šiltnamių, medelynų ir kitų specializuotų ūkių būdą bei specializuotų augalininkystės ar gyvulininkystės ūkių pobūdį, detalųjį planą (pridedama).

        
2. Pakeisti atidalinto iš bendro sklypo 0,3162 ha žemės sklypo paskirtį į kitos paskirties žemę, nustatant gyvenamosios teritorijos būdą, vienbučių ir dvibučių pastatų statybos pobūdį.

Meras                                                                                                  

 Juozas Bertašius

